Duplikatsiya. Duplikatsiya (lotincha duplicatio — ikki marta ortish) — xromosomalar bir qismining ikki yoki koʻproq marta ortishi tufayli ularning oʻzgarishi. Dublikatsiya xromosomalar qismlarining oʻzaro almashinuvi yoki gomologik xromosomalar oʻrtasidagi krossingover bir xil tenglikda sodir boʻlganida kuzatiladi. Xromosomalarning Dublikatsiya boʻlgan qismida shu joyda joylashgan genlar takrorlanadi. Bunday qoʻshimcha genlar oʻsha xromosoma ichida yoki uning uchlaridan birida joylashishi, baʼzan biror boshqa xromosomaga birikishi mumkin. Dublikatsiya yangi genlarning hosil boʻlish jarayonida muhim ahamiyatga ega (yana q. Mutatsiya, Xromosomalar).